C 498/30
FI
Euroopan unionin virallinen lehti
30.12.2022
Euroopan alueiden komitean lausunto aiheesta ”Tavoitteena kaupunkien ja alueiden rakenteellinen osallistuminen UNFCCC:n COP27-kokoukseen” (2022/C 498/06)
Esittelijä:
Alison GILLILAND (IE, PES), Dublinin kaupunginvaltuuston jäsen
Viiteasiakirja:
suuntaa-antava lausunto
POLIITTISET SUOSITUKSET EUROOPAN ALUEIDEN KOMITEA (AK)
Kiireellinen ja laajamittainen reaktio vastauksena ilmastohätätilaan yhdistämällä tehokkaasti sopeutumis- ja hillitsemistoimenpiteitä monitasoisten toiminnan avulla 1. on erittäin huolissaan hallitustenvälisen ilmastonmuutospaneelin (IPCC) kuudennen arviointiraportin tuloksista, jotka tuovat esiin sen, että ilmastouhat ovat vahingoittaneet merkittävästi ekosysteemejä kaikkialla maailmassa.
Raportti myös vahvistaa, että monet ilmastonmuutoksen vaikutuksista ovat jo nyt peruuttamattomia.
Komitea panee merkille raporttiin sisältyvät todisteet, joiden mukaan nykyiset ilmastonmuutokseen sopeutumista koskevat toimenpiteet ovat usein tehottomia riittämättömän rahoituksen ja heikon suunnittelun vuoksi.
Tähän voitaisiin puuttua osallistavamman hallinnon avulla.
2. korostaa, että IPCC:n raporteissa tunnustetaan paikallis- ja alueviranomaisten keskeinen asema sopeutumis- ja hillitsemisratkaisujen tarjoamisessa.
Komitea muistuttaa, että paikallis- ja alueviranomaiset panevat täytäntöön 70 prosenttia ilmastonmuutoksen hillitsemistoimista ja 90 prosenttia ilmastonmuutoksen sopeutumiseen tähtäävistä toimintapolitiikoista (1).
Komitea painottaa, että ratkaisut on luotava yhteistyössä paikallis- ja alueviranomaisten kanssa suorana vastauksena ilmastonmuutosuhkiin, jotka vaikuttavat kyliin, kuntiin, kaupunkeihin ja niiden laajempiin alueisiin, joilla on kaikilla omat ilmasto-olosuhteensa.
Komitea toteaa, että maailmanlaajuisesti yli miljardi alavilla mailla asuvaa ihmistä on alttiina vaaralle muun muassa merenpinnan nousun, rannikoiden vajoamisen tai nousuveden aikaisten tulvien takia, ja samaan aikaan 350:tä miljoonaa kaupunkien asukasta uhkaa vedenpuute.
3. muistuttaa tässä yhteydessä COP26-kokouksessa tehdystä sopimuksesta jatkaa pyrkimyksiä lämpötilan nousun rajoittamiseksi 1,5 celsiusasteeseen esiteollisella kaudella vallinneeseen tasoon verrattuna (2) ja kehottaa nopeuttamaan ilmastotoimien täytäntöönpanoa sekä antamaan paikallis- ja alueviranomaisille lisää taloudellista tukea ja ohjausta.
4. kehottaa edelleen ilmastonmuutosta koskevaa YK:n puitesopimusta (UNFCCC) tekemään yhteistyötä biologista monimuotoisuutta koskevan YK:n yleissopimuksen ja YK:n kehitysohjelman (UNDP) kanssa johdonmukaisten puitteiden luomiseksi ilmastoneutraaliutta sekä selviytymis- ja palautumiskykyä, biologisen monimuotoisuuden suojelua ja kestävää kehitystä varten välttäen päällekkäisiä strategioita.
Komitea suhtautuu myönteisesti Edinburghin julistukseen vuoden 2020 jälkeisestä maailmanlaajuisesta biodiversiteettikehyksestä (3), joka toimii esimerkkinä osallistavasta koko hallinnon kattavasta lähestymistavasta.
5. muistuttaa EU:n johtavasta roolista, kun se toteuttaa Euroopan vihreän kehityksen ohjelmaa tullakseen ensimmäiseksi ilmastoneutraaliksi maanosaksi.
Komitea korostaa, että on tärkeää tehostaa EU:n toimia ilmastoneutraaliuden saavuttamiseksi vuoteen 2050 mennessä samalla kun pannaan järjestelmällisesti täytäntöön vahingon välttämisen periaate ja pyritään välttämään hiililukkiutumaa ja -vuotoa.
Komitea suhtautuu myönteisesti etenemispolkuun, joka on vahvistettu
(1) (2) (3)
AK:n päätöslauselma ”Vihreän kehityksen ohjelma yhteistyössä paikallis- ja alueviranomaisten kanssa” (EUVL C 79, 10.3.2020, s. 1).
Glasgow’n ilmastosopimus, kohta 15.
Vuoden 2020 jälkeistä maailmanlaajuista biodiversiteettikehystä koskeva Edinburghin julistus.